: : Sungai Panjang
Y.B. DATO’ MOHD IMRAN BIN TAMRIN Speaker. Soalan saya nombor 50. : Terima kasih Yang Berhormat Tuan
PERTANYAAN-PERTANYAAN MULUT DARIPADA Y.B. DATO' MOHD IMRAN BIN TAMRIN (N03 SUNGAI PANJANG)
TAJUK : GUGUSAN PERTANIAN & INDUSTRI ASAS TANI
50. Bertanya kepada Y.A.B. Dato' Menteri Besar:-
Adakah Kerajaan ada menyediakan geran atau apa-apa bantuan khusus untuk petani yang ingin mengusahakan pertanian moden?
Adakah Kerajaan sudah mengenalpasti lokasi-lokasi strategik dan sesuai untuk penanaman Tanaman Berpenghasilan Tinggi (High Value Crop) di Negeri Selangor?
: Yang Berhormat Tuan Speaker, terima kasih kepada Yang Berhormat Sungai Panjang yang bertanyakan soalan berhubung usaha kerajaan. Adakah ada usaha kerajaan dalam menyediakan geran atau apa-apa bantuan khusus untuk petani yang ingin mengusahakan pertanian moden dan seterusnya juga bertanyakan mengenai lokasi-lokasi strategik dan yang sesuai untuk penanaman Tanaman Berpenghasilan Tinggi (High Value Crop) di Negeri Selangor. Kerajaan Negeri sentiasa mengambil berat mengenai aspek pertanian yang berupakan salah satu kompenan penting dalam penyediaan sekuriti makanan di negeri ini. Dan oleh itu sentiasa memberi galakan kepada kalangan warga tani untuk menceburkan diri didalam sektor pertanian dan seterusnya menjadikannya sebagai sumber ekonomi tetap khususnya didalam projek-projek pertanian yang berpenghasilan tinggi malah dalam dasar dan juga teras kepada pertanian Negeri Selangor antaranya ialah memberi tumpuan kepada pertanian bernilai tinggi dan juga yang keduanya ialah pertanian moden atau yang mesra alam. Ini merupakan antara dua teras ataupun dasar pertanian negeri. Oleh itu
pengelibatan warga tani di semua peringkat umur memang diberi penekanan untuk tujuan ini. Dan kita telahpun memulakan sejak dua tahun sejak saya mengambil alih ini memberi tumpuan yang lebih khusus walaupun ada EXCO yang memulakan kerja-kerja ini saya telah memberikan perhatian khusus terutamanya pertanian moden. Dengan teknologi yang ada pada hari ni dia mampu memberikan kita pulangan yang lumayan jika diuruskan macam yang saya sebutkan semalam di atas tanah yang agak kecil.
Untuk tujuan itu, dibawah hub peruntukan Jawatankuasa Tetap Permodenan Pertanian Dan Asas Tani yang di uruskan oleh urusetiakan oleh UPEN setiap tahun kita memperuntukkan sekitar 2 Juta ringgit untuk tujuan ini. Dan juga untuk bantuan kepada warga tani kita dengan tumpuan kepada kali ini pada petanian moden. Ini juga tidak termasuk juga bantuan-bantuan atau geran lain untuk kita peruntukan melalui Jabatan Pertanian dan juga Jabatan Veterinar dan juga melalui PKPS ini juga adalah merupakan peruntukan yang hanya dibawah UPEN ye. Jadi apa yang saya nak tegaskan disini ialah bantuan kita ini bukan sahaja dalam bentuk kewangan bantuan kita dasarkan pada pengalaman-pengalaman untuk memastikan kejayaan program-program pertanian moden terutamanya. Memerlukan sistem mentoring yang bagus, oleh itu kita melaksanakan program pembangunan agropreneur yang kita lancarkan dan kini dibuat di Selangor Fruit Valley di bawah tanaman melon bernilai tinggi iaitu golden melon telah pun siap dan telahpun memulakan program disana dan diikuti nanti oleh program- program di yang kita telahpun dah kepal pasti dan telahpun diluluskan iaitu di Sungai Air Tawar dan di tanaman roselle untuk di export berasaskan konsep pertanian moden 120 ekar tanah disana dan juga penanaman nanas MD2..MD2 pertanian moden termasuk penggunaan IOT disemua tempat ini yang juga di Sungai Panjang. Ini akan dimulakan akhir tahun 2020 ini. Jadi Kerajaan Negeri sentiasa memberi perhatian dan tentukan aspek yang penting ialah berhubung dengan kedudukan tapaknya, tanah yang telah kita usahakan oleh itu, untuk buat sementara ini, yang kita telah fokuskan ialah ditempat yang telah saya sebutkan tadi. Kita juga telah memberikan perhatian kepada kawasan- kawasan taman kekal, Taman Kekal Pertanian Makanan Negeri iaitu TKPM yang diuruskan dibawah Jabatan Pertanian Negeri Selangor. Ini ada 8 lokasi dan juga jangan kita lupa juga pertanian bernilai tinggi walaupun dianggap padi ini bukan sebenarnya padi pun boleh dibuat. Dan telah terbukti boleh dilakukan untuk mendapatkan hasil yang tinggi dengan pertanian dengan kaedah moden yang akan kita laksanakan kalau kita mempunyai keluasan 1000 hektar di barat laut untuk menanam padi dan di kawasan Sekinchan, kawasan Yang Berhormat Speaker kita kawasan itu telah membuktikan sebenarnya padi boleh dihasilkan dengan nilai yang tinggi. Jadi kita akan meneruskan usaha-usaha mengenalpasti tanah-tanah yang tempat yang baru yang sesuai dan telah memulakan dengan perbincangan saya beberapa kali samaada tanah-tanah kerajaan tanah-tanah yang di bawah GLC dan juga tanah-tanah sedia ada pun kita buat pembaharuan tananam-tanaman yang kurang memberikan hasil tinggi kita beri nasihat
bantu usahawan kita agropreneur kita untuk menukar kepada tanaman lain yang boleh beri pulangan yang tinggi dan juga akhir nanti kita akan beri timbangan yang saya sebut tanah-tanah terbiar yang luas di Negeri Selangor ini. Sekian, terima kasih.